Nariadenie Komisie (ES) č. 762/2003
z 30. apríla 2003,
ktorým sa mení a dopĺňa nariadenie (ES) č. 2368/2002, ktorým sa vykonáva certifikačná schéma Kimberleyského procesu pre medzinárodný obchod s neopracovanými diamantmi
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 2368/2002 z 20. decembra 2002, ktorým sa vykonáva certifikačná schéma Kimberleyského procesu pre medzinárodný obchod s neopracovanými diamantmi [1], naposledy zmenené a doplnené nariadením Komisie (ES) č. 418/2003 [2], a najmä na jeho článok 17,
keďže:
(1) Komisia dostala žiadosti z Antwerpsche Diamantkring CV, Beurs voor Diamanthandel CV, Diamantclub van Antwerpen CV a Vrije Diamanthandel NV, aby boli uvedené v zozname prílohy V k nariadeniu (ES) č. 2368/2002 (ďalej len "nariadenie").
(2) The Antwerpsche Diamantkring CV, Beurs voor Diamanthandel CV, Diamantclub van Antwerpen CV a Vrije Diamanthandel NV poskytli Komisii informácie na dôkaz toho, že splnili požiadavky článku 17 nariadenia, najmä prijatím Kódexu správania sa, ktorý bude záväzný pre všetkých ich členov.
(3) Komisia na základe poskytnutých informácií dospela k záveru, že uvedenie Antwerpsche Diamantkring CV, Beurs voor Diamanthandel CV, Diamantclub van Antwerpen CV a Vrije Diamanthandel NV do zoznamu prílohy V k nariadeniu je odôvodnené.
(4) Opatrenia ustanovené v tomto nariadení sú v súlade so stanoviskom výboru, ktorý sa zriadil článkom 22 nariadenia (ES) č. 2368/2002,
PRIJALA TOTO NARIADENIE:
Článok 1
Nariadenie (ES) č. 2368/2002 sa mení a dopĺňa takto:
Znenie uvedené v prílohe k tomuto nariadeniu sa dopĺňa do prílohy V k nariadeniu (ES) č. 2368/2002.
Článok 2
Toto nariadenie nadobúda účinnosť deň po jeho uverejnení v Úradnom vestníku Európskej únie.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Luxemburgu 30. apríla 2003